**Hal Holbrook** (født 17. februar 1925 i Cleveland i Ohio, død 23. januar 2021 i Beverly Hills i California) var en amerikansk skuespiller.

Karriere
--------

Holbrook studerte ved Denison University og tjenestegjorde i US Army under den andre verdenskrig da han var stasjonert i Newfoundland, hvor han også gjennomførte flere teaterproduksjoner. Hans roller på TV-skjermen inkluderer rollen som Abraham Lincoln i 1976 i TV-serien *Lincoln*, Hays Stowe i *The Bold Ones: The Senator* og kaptein Lloyd Bucher i *Pueblo*. I 1969 spilte han i filmen *Fletch lever*, og i 1972 spilte han i filmen *Hvem drepte?* sammen med blant andre James Garner. I 1973 spilte han mot blant andre Clint Eastwood i actionfilmen *Dirty Harry: Magnum Force*. 

I 1977 spilte han i filmen *Capricorn One* og i 1980 spilte han i skrekkfilmen *Tåken* sammen med blant andre Jamie Lee Curtis. I 1982 hadde han en rolle i skrekkfilmen *Creepshow* og i 1983 spilte han mot Michael Douglas i *Frikjent til døden*. Han hadde en mindre rolle i *Firmaets mann* fra 1993. I 1997 spilte han Amfitryon i filmen *Herkules*. Holbrook er også kjent for sin rolle i filmen *Into the Wild* fra 2007, som han ble nominert til en Screen Actors Guild Award og en Oscar for.

Han er også kjent for sin rolle som den mystiske Deep Throat (hvis identitet var ukjent på den tiden) i filmen *Alle presidentens menn*, og han spilte i flere andre filmer som handler om forskjellige konspirasjonsteorier. Holbrook var gjesteskuespiller i en episode av HBO-serien *Sopranos* i 2006. I 2000 spilte Holbrook i filmen *Men of Honor*, som var basert på virkelige hendelser, hvor han portretterte en rasistisk og hyklersk militær offiser som ustanselig forsøker å få en afrikansk-amerikansk dykker til å mislykkes. I 2001 spilte Halbrook i dramafilmen *The Majestic*, med Jim Carrey i hovedrollen. I 2009 spilte han i thrilleren *Killshot*. Holbrooks siste film var *Water for Elephants* fra 2011. 

Hal Holbrook var gift tre ganger, og fikk tre barn. Han giftet seg med Ruby Holbrook den 22. september 1945, og de fikk to barn, Victoria Holbrook og David Holbrook. De ble skilt i 1965, og den 28. desember 1966 giftet Holbrook seg med Carol Eve Rossen. De hadde ett barn, Eva Holbrook, og de skilte seg 14. juni 1983. Han giftet seg deretter med Dixie Carter 27. mai 1984. De forble gift frem til hennes død den 10. april 2010.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Hal-Holbrook, besøkt 9. oktober 2017[Hentet fra Wikidata]
2. ↑   GeneaStar, GeneaStar person-ID haroldroweholbrookh[Hentet fra Wikidata]
3. ↑   Internet Broadway Database, Internet Broadway Database person-id 15128, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6794g80, besøkt 9. oktober 2017[Hentet fra Wikidata]
5. 1 2   www.theguardian.com[Hentet fra Wikidata]
6. ↑   The New York Times, «Hal Holbrook, Actor Who Channeled Mark Twain, Is Dead at 95», verkets språk engelsk, utgitt 2. februar 2021, besøkt 2. februar 2021[Hentet fra Wikidata]
7. ↑   The New York Times, www.nytimes.com, utgitt 2. februar 2021, besøkt 2. februar 2021[Hentet fra Wikidata]
8. ↑   Geni.com[Hentet fra Wikidata]
9. ↑  «Skuespiller Hal Holbrook er død». *www.vg.no*. Besøkt 2. februar 2021.

Eksterne lenker
---------------

* (en) Hal Holbrook på Internet Movie Database Rediger på Wikidata

* (sv) Hal Holbrook i Svensk Filmdatabas Rediger på Wikidata

* (da) Hal Holbrook på Filmdatabasen Rediger på Wikidata

* (da) Hal Holbrook på Scope Rediger på Wikidata

* (fr) Hal Holbrook på Allociné Rediger på Wikidata

* (en) Hal Holbrook på AllMovie Rediger på Wikidata

* (en) Hal Holbrook hos Rotten Tomatoes Rediger på Wikidata

* (en) Hal Holbrook hos The Movie Database Rediger på Wikidata

* (en) Hal Holbrook hos Internet Broadway Database Rediger på Wikidata

* (en) Hal Holbrook hos Behind The Voice Actors Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz **·** Discogs
 |